Einigi Gebiete wie Nordzypere uf Zypere, Somaliland oder Taiwan, wo zwar alli Merkmal vomene Schtaat uufwiised, sind dennoch, meischt us politische Gründe, nöd vo de UN-Mitglieder allgemein anerchännt worde; derigi (souveräni und unabhängigi) umstritteni Schtaate bezeichned d UN sowie ihri Mitglieder und d Völkerrechtswüsseschaft Stabilisierte De-Facto-Regime. Wil luut UN-Charta d UN normalerwiis nöd berechtiget isch, sich in innerschtaatlichi Aaglegeheite vo eim vo ihrne Mitglieder iizmische, würdi d Charta verletzt werde, wenn si z. B. das vom UN-Mitglied Somalia losglöste Somaliland als Schtaat aaluege würdi, wenn nöd vorher Somalia dem zuegstimmt hät.